บิตคอยน์พุ่งกว่า 6% หลังทลายแนวต้านเส้นใหม่ที่ 8,100 ดอลล์ เมื่อวานนี้ - FINNOMENA
บิตคอยน์ทะยานขึ้นอีกกว่า 6% หลังจากพุ่งขึ้นทะลุแนวต้านเส้นใหม่ที่ระดับ 8,100 ดอลลาร์เมื่อวานนี้ ซึ่งเป็นการเคลื่อนไหวเหนือระดับดังกล่าวเป็นครั้งแรกนับตั้งแต่วันที่ 20 พ.ย. 2562
9 ม.ค. 2563

บิตคอยน์ทะยานขึ้นอีกกว่า 6% หลังจากพุ่งขึ้นทะลุแนวต้านเส้นใหม่ที่ระดับ 8,100 ดอลลาร์เมื่อวานนี้ ซึ่งเป็นการเคลื่อนไหวเหนือระดับดังกล่าวเป็นครั้งแรกนับตั้งแต่วันที่ 20 พ.ย. 2562
หนึ่งในปัจจัยที่ทำให้นักลงทุนเข้าซื้อบิตคอยน์นั้น มาจากสถานการณ์ตึงเครียดในตะวันออกกลาง โดยขณะนี้นักลงทุนกำลังประเมินว่า บิตคอยน์อาจเป็นสินทรัพย์ทางเลือกที่มีความปลอดภัยเหมือนกับทองคำ
สำหรับสถานการณ์ล่าสุดในตะวันออกกลางนั้น กองกำลังพิทักษ์การปฏิวัติอิสลามของอิหร่าน (IRGC) ได้ยิงขีปนาวุธแบบพื้นสู่พื้น (surface-to-surface) จำนวนหลายสิบลูก เข้าใส่ฐานทัพอากาศสหรัฐซึ่งตั้งอยู่ในจังหวัดอันบาร์
ทางด้านทำเนียบขาวออกแถลงการณ์ว่า ประธานาธิบดีโดนัลด์ ทรัมป์ กำลังติดตามสถานการณ์การโจมตีดังกล่าวอย่างใกล้ชิด และกำลังหารือกับคณะที่ปรึกษาด้านความมั่นคงของสหรัฐ
ที่มา : https://www.ccn.com/bitcoin-blows-past-8100-as-new-accumulation-phase-begins/
แท็ก:
แชร์บทความ: